বগুড়ার নন্দীগ্রাম উপজেলার ছাত্রলীগের সাংগঠনিক সম্পাদক প্রণীত কুমারকে (২৮) কারাগারে পাঠানো হয়েছে। মাদক আইনের মামলায় শনিবার দুপুরে তাকে কারাগারে পাঠানোর নির্দেশ দেন আদালত। নন্দীগ্রাম থানার এসআই মনিরুল ইসলাম জানান, শুক্রবার সন্ধ্যায় গোপন খবরের ভিত্তিতে প্রণীতকে পুরাতন বাজার এলাকা থেকে গ্রেফতার করা হয়। পরে আজ শনিবার তাকে আদালতে ওঠানো হয়। বিচারক প্রণীতকে কারাগারে পাঠানোর নির্দেশ দেন।